एंट्री में देरी पर स्कूटर सवार और गार्ड भिड़े, रॉड से मारा; महिला को धक्का दिया
Delhi Anand Vihar Mall Video Update दिल्ली के आनंद विहार स्थित एक मॉल की पॉर्किंग में यह घटना हुई। पुलिस को सूचना दे दी गई। FIR और गिरफ्तारी की कोई जानकारी नहीं है।
दिल्ली के आनंद विहार स्थित एक मॉल की पार्किंग में मंगलवार को मारपीट हुई। पार्किंग स्लिप देने में देरी होने पर एक स्कूटर सवार और सुरक्षा गार्ड आपस में भिड़ गए। अन्य सुरक्षा गार्ड ने साथी को बचाने के लिए रॉड से हमला कर दिया। बीच बचाव कराने आई महिला के साथ भी धक्का-मुक्की की गई। पुलिस को सूचना दे दी गई। मामले में अभी तक कोई गिरफ्तारी नहीं हुई है।
इस घटना को लेकर एक वीडियो भी सामने आया है। वीडियो में दिख रहा है कि एक गाड़ी पार्किंग के एंट्री गेट पर खड़ी है। पीछे एक स्कूटर लगा हुआ है। पार्किंग स्लिप में देरी को लेकर हर्विंदर नाम के व्यक्ति और कृष्णपाल नाम के सुरक्षा गार्ड में बहस होती है। दोनों में मारपीट होने लगती है।
मारपीट को रोकने के लिए लोग इकट्ठा हो जाते हैं। एक महिला बीच-बचाव करने लगती है। सुरक्षा गार्ड उसके साथ धक्कामुक्की करते हैं, जिससे वो जमीन पर गिर जाती है। लड़ाई को बढ़ता देख स्थानीय लोग पुलिस बुला लेते हैं।
मारपीट से जुड़ी ये खबरें भी पढ़ सकते हैं...
मध्यप्रदेश में डॉक्टर से सरेराह मारपीट, मारपीट का वीडियो सोशल मीडिया पर हुआ वायरल​
मध्यप्रदेश के ​​​​​​इंदौर में एक डॉक्टर के साथ सरेराह मारपीट का एक वीडियो सोशल मीडिया पर जमकर वायरल हुआ। ये वीडियो लसूडिया थाना क्षेत्र का है। जहां एक पेट्रोल पंप के बाहर ये घटना हुई। यहां पर कुछ लोग डॉक्टर को डंडे से पीटते नजर आए। पूरी खबर पढ़ें...
पंजाब में स्कूटी लगाने को लेकर झगड़ा, कोर्ट कॉम्प्लेक्स के बाहर पार्किंगवाले और बाइक मालिक भिड़े
काेर्ट कॉम्प्लेक्स के बाहर पार्किंग में स्कूटी लगाने काे लेकर झगड़ा हाे गया। मारपीट के दौरान एक युवक घायल हाे गया। झगड़ा के वक्त एक भी पुलिस कर्मचारी कचहरी गेट के बाहर मौजूद नहीं था। करीब 10 मिनट तक गुंडागर्दी होती रही है। पूरी खबर पढ़ें...